

 Tržaška cesta 21, 1000 Ljubljana T: 01 478 83 30

 F: 01 478 83 31

 E: gp.mju@gov.si

 www.mju.gov.si

****** *MAREC 2020*

1 12. POROČILO

|  |
| --- |
|  |
|  |
|    *MAREC 2020* |

 ***O REALIZACIJI UKREPOV IZ ENOTNE ZBIRKE***

 ***UKREPOV ZA BOLJŠE ZAKONODAJNO IN***

 ***POSLOVNO OKOLJE TER DVIG***

 ***KONKURENČNOSTI***

#  VSEBINA DOKUMENTA

[1. SPLOŠEN PREGLED 3](#_Toc33969610)

[2. SPREMLJANJE NAPREDKA 4](#_Toc33969611)

[3. PREGLED REALIZIRANIH UKREPOV 5](#_Toc33969612)

[3. PREGLED NOVO DODANIH UKREPOV 15](#_Toc33969613)

[4. PREGLED REALIZACIJE PRIORITETNIH UKREPOV 17](#_Toc33969614)

[5. PREGLED REALIZACIJE UKREPOV PO MINISTRSTVIH 20](#_Toc33969615)

[6. PREGLED REALIZACIJE UKREPOV PO VIRIH 22](#_Toc33969616)

[7. PREGLED REALIZACIJE UKREPOV PO OBČINAH 24](#_Toc33969617)

[8. SPLOŠNE UGOTOVITVE OB 12. POROČANJU 25](#_Toc33969618)

#

# 1. SPLOŠEN PREGLED

S ciljem krepitve rasti gospodarstva, povečevanja konkurenčnosti podjetij, kakor tudi vzpostavitve stabilnega domačega poslovnega okolja in privlačnosti za investitorje, je Vlada Republike Slovenije 3. oktobra 2013 sprejela **Enotno zbirko ukrepov za boljše zakonodajno in poslovno okolje ter dvig konkurenčnosti** (v nadaljevanju: Enotna zbirka ukrepov). Vlada RS je hkrati s sprejetjem Enotne zbirke ukrepov in ustanovitvijo stalne medresorske delovne skupine zadolžila operativno delovno skupino, da ji letno poroča o izvedenih aktivnostih in realizaciji ukrepov iz enotne zbirke ukrepov. Resorji so dolžni enkat letno poročati Ministrstvu za javno upravo o stanju realizacije zastavljenih ukrepov, Ministrstvo za javno upravo pa je zadolženo, da Vladi RS predloži zbirno poročilo.

V nadaljevanju podajamo povzetek 12. poročevalskega obdobja (od 1. 1. 2019 do 31. 12. 2019), iz katerega je razviden napredek glede realizacije ukrepov.

 **Graf št. 1: Pregled realizacije ukrepov, 31. 12. 2019**

Predmet 12. poročanja so vsi ukrepi uvrščeni v Enotno zbirko ukrepov, z rokom realizacije v letu 2019 oziroma daljšim rokom realizacije in so resorji v zvezi z njimi izvajali aktivnosti, potrebne za njihov zaključek.

Stanje realizacije 382 ukrepov na dan 31. 12. 2019:

**- realiziranih 276 ukrepov (72,3 %);**

**- delno realiziranih 94 ukrepov (24,6 %);**

**- nerealiziranih 12 ukrepov (3,1 %).**

# 2. SPREMLJANJE NAPREDKA

Zainteresirana javnost lahko spremlja napred stanja realizacije posameznih ukrepov na spletni strani Enotna zbirka ukrepov in na portalu [STOP Birokraciji](http://www.enotnidokument.gov.si/). Vsak ukrep ima opredeljene naloge, odgovorni organ za realizacijo posamezne naloge, rok za realizacijo, vir, sodelujoče organe ter stanje posameznih poročanj.

Za podroben prikaz realizacije ukrepov je na spletni strani Enotna zbirka ukrepov omogočeno napredno iskanje po različnih parametrih in prikaz točno določenega stanja realizacije ukrepov po področjih, po virih, po resorjih, po stanju realizacije, glede na zadnje spremembe. Glede na izbrane iskalne parametre je omogočena funkcija izvoza ukrepov za nadaljnje analize oziroma obdelavo. Dodana vrednost prikaza stanja napredka je zavihek statistika, ki omogoča enostavno pregledovanje ukrepov glede na različne parametre z dodanimi grafičnimi prikazi.

**Graf št. 2: Spremljanje napredka realizacije ukrepov (2016-2019)**

Spremljanje stanja realizacije ukrepov po letih kaže zadovoljiv napredek, saj se je v zadnjem poročevalskem obdobju število realiziranih ukrepov povečalo za 24 ukrepov. Ob primerjavi se je zaznal tudi napredek na področju delno realiziranih ukrepih, saj so se aktivnosti v smeri realizacije na novo pričele izvajati na 6 ukrepih. Enotna zbirka ukrepov se redno dopolnjuje z novimi ukrepi, in sicer je se v zadnjem poročevalskem obdobju dopolnila z 32 novimi ukrepi. Število ukrepov, kjer se aktivnosti še niso začele, ostaja enako, in sicer na 12 zastavljenih ukrepih.

# 3. PREGLED REALIZIRANIH UKREPOV

V letu 2019 je na novo realiziranih 24 ukrepov. V tabeli 1 je seznam realiziranih ukrepov po pristojnim ministrstvih.

**Tabela št. 1: Pregled realiziranih ukrepov v letu 2019**

|  |  |
| --- | --- |
| Pristojno ministrstvo | Naziv realiziranega ukrepa |
| MzI | Vpeljava enotne vozovnice za vse udeležence v javnem potniškem prometu |
| MGRT | Zagotavljanje mentoriranja in svetovanja preko vavčerjev (enostavne pomoči manjših vrednosti) |
| MP | Sprememba zakonodaje v smeri zagotovitve hitrejšega in učinkovitejšega pregona gospodarskega kriminala in korupcije |
| MOP | Prenova Zakona o nepremičninskem posredovanju |
| MOP | Nadgradnja spletnega portala eVode |
| MKGP | Tehnološke posodobitve velikih namakalnih sistemov |
| MDDSZ | Oblikovanje zelenih delovnih mest ob hkratnem izboljševanju socialne enakosti in možnosti |
| MDDSZ | Spodbujanje različnih oblik zaposlovanja na zelenih delovnih mestih |
| MIZŠ | Priprava programov izobraževanja in usposabljanja za zaposlovanje na zelenih delovnih mestih |
| MIZŠ | Priprava priporočila Generalne Konference UNESCO o prosto dostopnih izobraževalnih virih |
| MGRT | Razvojne podpore za spodbujanje digitalizacije oziroma e-poslovanja |
| MGRT | Razvojne podpore Horizontalne IKT mreže v okviru SRIP Pametna mesta in skupnosti |
| MzI | Vzpostavitev učinkovitega nadzora v dejavnosti cestnega prevozništva |
| MGRT | Aktivno privabljanje tujih zasebnih investitorjev v Slovenijo in vzpostavitev močne promocije |
| MGRT | Poenostavitev poslovanja in stabilna pravila pri poslovanju inovativnih zagonskih podjetij z državnimi organi |
| MGRT | Finančni viri za zagonska podjetja |
| MDDSZ | Aktivna politika zaposlovanja - Usposabljanje in izobraževanje |
| MGRT | Ureditev sočasnega prejemanja pokojnine in opravljanja delo oziroma dejavnosti za upokojencev |
| MF | Sprememba dohodninske lestvice |
| MGRT | Vavčer za prenos podjetij |
| MDDSZ | Poenostavitve na področju dodeljevanja in nadaljnjega prejemanja državnih štipendij |
| MZ | Vzpostavitev informacijske rešitve za izdajo papirne listine Potrdilo o upravičeni zadržanosti od dela v elektronski obliki, Ebol |
| MNZ | Stanodajalec lahko neposredno elektronsko prijavi in odjavi začasno prebivališče posameznikov v registru stalnega prebivalstva |
| MP | Poenostavitve na področju pridobivanja potrdil o nekaznovanosti |

V nadaljevanju so opisani rezultati nekaterih realiziranih ukrepov v zadnjem poročevalskem obdobju:

* **Vzpostavitev informacijske rešitve za izdajo papirne listine Potrdilo o upravičeni zadržanosti od dela v elektronski obliki, eBOL**

S 1. 1. 2020 izvajalci (izbrani osebni zdravniki, ki so pristojni za izdajo BOL) izdajajo elektronske bolniške liste (eBOL). Delodajalcem in zavarovancem, ki so sami zavezanci za plačilo prispevka in so vpisani v Poslovni register Slovenije, so eBOL-i dostopni prek portala SPOT. Oboji prek navedenega portala prevzemajo po novem vse eBOL-e, izstavljene za začasno zadržanost od dela. Omenjeno obveznost je uvedla novela Pravil obveznega zdravstvenega zavarovanja (Uradni list RS, št. 4/20).

Uvedba eBOL je pomemben ukrep na področju digitalizacije. Vsaka digitalizacija z vidika poenostavitev prinese tudi spremembo v procesu dela. Cilj je, da se poslovanje z državo avtomatizira in optimizira, kar je odvisno tudi od pravilnega in celostnega pristopa na nivoju vsakega deležnika. Optimizacija procesov in vzpostavitev tehničnih rešitev izmenjave podatkov zasledujejo načelo »samo enkrat«, kjer se ne zahtevajo podatki, ki so že na voljo znotraj posameznih organov, razen, če jih je treba posodobiti. S tem se je odpravilo tudi podvajanje zahtev s strani organov javne uprave za informacije, ki so že na voljo.

S spremembami se ukinja pridobivanje tiskanih potrdil o upravičeni zadržanosti od dela s strani zavarovancev, nakup in tisk obrazcev za ambulante, ročni prepis podatkov iz potrdil v sisteme s strani delodajalcev. Prav tako se ukinja pridobivanje podatkov s strani FURS-a za samostojne zavezance pri refundacijskih zahtevkih, ročni prepis podatkov na potrdilo s strani FURS-a za samostojne zavezance, pridobivanje podatkov s strani zdravstvenih ambulant na strani NIJZ, posredovanje podatkov posamezne zdravstvene ambulante na NIJZ in pridobivanje podatkov iz različnih virov na strani SURS-a glede števila bolniških listov.

Ena izmed pomembnejših poenostavitev pri uvedbi eBOL je zmanjšanje administrativnega dela, hitrejši postopek v elektronski obliki za izvajalce zdravstvenih storitev, kar bistveno pohitri postopek priprave in prevzema na strani delodajalcev. Ocenjuje se tudi, da bo več kot polovici zavarovancev prihranjena pot do zdravnika ob zaključku bolniškega staleža, saj samo zaradi prevzema listine ne bo več potrebno obiskati osebnega zdravnika ali pediatra (v kolikor bo zdravnik strokovno ocenil da osebni pregled ni potreben ob zaključku staleža).

Na podlagi evalvacijskega poročila so skupno ocenjeni prihranki z uvedbo eBOL in z njo posledično vse opisane tehnične rešitve za informacijske sisteme 11.547.389,35 EUR na letni ravni. Predvideva se tudi, da bo po uvedbi eBOL v primeru refundacijskih zahtevkov elektronsko oddanih okoli 50 % zahtevkov. Še vedno pa bo polovica refundacijskih zahtevkov posredovana v fizični obliki. Ob upoštevanju, da bi bili vsi zahtevki za refundacijo oddani po elektronski poti se ocenjuje nadaljnji potencial prihrankov v višini 3.016.415 EUR na letni ravni, ki jih bo smotrno v popolnosti izkoristiti v prihodnje.

* **Poenostavitve na področju pridobivanja potrdil o nekaznovanosti**

Ministrstvo za pravosodje je v sodelovanju z Ministrstvom za javno upravo poenostavilo postopek pridobivanja potrdil o nekaznovanosti. Od konca oktobra 2019 je namreč na voljo nova storitev, s katero se registriranim uporabnikom portala eUprave omogoči elektronska oddaja vloge ter v primeru, da oseba ni zabeležena v kazenskih evidencah, tudi neposredna elektronska vročitev potrdila. Osnovni namen nadgradnje storitve je uporabnikom, poleg klasičnih, zagotoviti dodatno, elektronsko, predvsem pa hitrejšo pot za pridobitev potrdila.

Vlogo za pridobitev potrdila iz kazenske evidence so posamezniki lahko že pred oddali preko portala eUprava, potrdilo iz kazenske evidence (pozitivno ali negativno) pa je bilo v vsakem primeru vročeno na naslov za vročanje po fizični pošti. Od 21. 10. 2019 pa je preko portala eUprava možno neposredno elektronsko vročanje izdanih negativnih potrdil iz kazenske evidence (potrdil, da oseba ni zabeležena v kazenski evidenci). Na vizualiziranem elektronskem podpisu se nahaja informacija, kdo in kdaj je dokument elektronsko podpisal.

Pozitivnih potrdil se zaenkrat preko navedenega načina ne bo elektronsko vročalo, saj portal eUprava še ne omogoča osebnega vročanja. V skladu s Pravilnikom o kazenskih evidencah se v primerih, da je oseba vpisana v kazenske evidence, potrdilo vroči osebno oziroma vroči v varni elektronski predal.

Elektronsko vročanje negativnih potrdil za ministrstvo predstavlja finančni prihranek, ki bo v letu 2020 podrobneje izračunan na podlagi Enotne metodologije za merjenje stroškov. Finančni prihranek se pričakuje kot posledica omogočenega poenostavljenega načina izdajanja negativnih potrdil, za katere je oseba vlogo oddala preko e-Uprave, ne bo potrebno več fizično pošiljati. S takšno rešitvijo pa se je tudi pohitril postopek pridobivanja potrdil za državljane. Navedeno ne predstavlja rešitve za potrdila, ki jih državljani potrebujejo za uveljavljanje pravic v tujini, tudi sicer pa  bo potrdilo prejeto preko eUprave možno predložiti organom le v digitalni obliki, saj bo potrdilo v tovrstnih primerih podpisano s kvalificiranim digitalnim potrdilom uradne osebe organa.

* **Poenostavitve na področju dodeljevanja in nadaljnjega prejemanja državnih štipendij**

Aktivnosti na področju dodeljevanja in nadaljnjega prejemanja državnih štipendij so izvedene z novelo ZUPJS-H. O vlogah za državno štipendijo se tako po novem odloča samo ob vložitvi prve vloge, za podaljševanje pravice pa po uradni dolžnosti. Dijak oziroma študent bo moral vlogo za dodelitev državne štipendije vložiti le enkrat in sicer prvo leto uveljavljanja. Vsa nadaljnja šolska oziroma študijska leta pa bo center za socialno delo odločal o štipendiji po uradni dolžnosti in štipendistu (dijaku) za nadaljnje prejemanje ne bo več treba vložiti niti vloge niti kopije letnega spričevala, saj bo te podatke pridobilo iz uradnih evidenc.

* **Sprememba dohodninske lestvice**

Dne 23. 10. 2019 je bila na 12. redni seji Državnega zbora sprejet predlog spremembe lestvice za odmero dohodnine in spremembo splošne olajšave ter uvedba linearne dodatne splošne olajšave. S temi spremembami se bodo razbremenili dohodki iz dela, in sicer bolj strokovnih, izobraženih in produktivnejših zavezancev, ki pomembno vplivajo k dodatni vrednosti podjetij.

Cilj davčnih sprememb je razbremenitev na eni strani stroškov dela in s tem pa po drugi strani povečanje konkurenčnosti slovenskega gospodarstva.

Za omenjene spremembe so bile sprejete spremembe Zakona o dohodnini, Zakona o davku od dohodkov pravnih oseb ter o davku od dobička od odsvojitve izvedenih finančnih instrumentov in Zakona o davčnem postopku.

V dohodninski lestvici še vedno ostaja pet davčnih razredov, vendar se meje v vseh petih zvišujejo. V drugem in tretjem dohodninskem razredu se bo stopnja davka znižala s 27 na 26 odstotkov oz. s 34 na 33 odstotkov. Splošna olajšava se dviguje s 3.302,70 evra na 3.500 evrov, hkrati pa se uvaja linearna dodatna splošna olajšava za vse dohodke do letne višine 13.316 evrov. Z uvedbo linearnosti in dvigom splošne olajšave naj bi bilo preprečeno, da prejemniki minimalne plače zaradi letošnjega dviga minimalne plače ne bi bili več upravičeni do najvišje dodatne splošne olajšave.

* **Ureditev sočasnega prejemanja pokojnine in opravljanja delo oziroma dejavnosti za upokojencev**

S 1. 1. 2020 je pričela veljati novela Zakona o spremembah in dopolnitvah Zakona o pokojninskem in invalidskem zavarovanju (ZPIZ-2G), ki ga je sprejel Državni zbor Republike Slovenije na seji dne 29. novembra 2019.

Cilj sprejetih sprememb je, da se s spodbudami za ostajanje v zavarovanju ter zagotavljanjem sočasnega prejemanja dela pokojnine in opravljanja dela upokojencev podaljša delovna aktivnost. Sočasno prejemanje pokojnine in opravljanje dela upokojencev je bilo nadgradnja sedanjega sistema izplačevanja 20 % dela pokojnine na 40 % starostne pokojnine za prva tri leta nadaljnje oziroma ponovne vključenosti v obvezno zavarovanje za polni delovni oziroma zavarovalni čas, po poteku 3-letnega obdobja pa prejemanje 20 % starostne pokojnine.

* **Finančni viri za zagonska podjetja**

Ministrstvo za gospodarski razvoj in tehologijo je skupaj s startup skupnostjo realiziralo ukrep, ki startupom (mladim inovativnim podjetnikom) omogoča, da črpajo sredstva iz naslova vavčerjev (do 10.000 EUR), in sicer za namene izdelave NSP (najosnovnejši sprejemljiv produkt) ali MVP (miniumum viable product -prototipa) in njegove validacije na trgu (testiranje ujemanja problema in rešitve). Cilj bi bil, da lahko startup validira idejo s pomočjo prototipa in se kvalificira za vpis v startup register, in sicer ob strokovni pomoči in nadzoru s strani SIO.

Slovenski podjetniški sklad izvaja javne razpise za zagonske subvencije P2 (do 54.000 EUR) do leta 2022. Prav tako prek sodelovanja s SID banko nadaljuje s konvertibilnimi posojili SK75.

Pripravil je program soinvestiranja s poslovnimi angeli. Ob vsem tem pa se Slovenski podjetniški sklad tudi vključuje oziroma podpira sheme skladov tveganega kapitala v regiji (program CEFOF).

* **Razvojne podpore za spodbujanje digitalizacije oziroma e-poslovanja**

Ministrstvo za gospodarski razvoj in tehnologijo je pripravilo Program za digitalizacijo in digitalno transformacijo MSP, ki vključuje štiri med seboj povezane in komplementarne ukrepe:

- podprte so storitve Digitalnega inovacijskega stičišča Slovenije, ki deluje kot one stop shop na področju digitalizacije,

- SPIRIT Slovenija je izvedel javni razpis za e-poslovanje podjetij,

- Slovenski podjetniški sklad izvaja javne pozive manjših vrednosti (do 10.000 EUR) za področje digitalizacije - t.i. digitalne vavčerje za pripravo digitalne strategije, za usposabljanje za digitalizacijo, za kibernetsko varnost in za digitalni marketing.

Ob koncu leta 2019 je bil tudi objavljen javni razpis za digitalno transformacijo podjetij.

* **Sprememba zakonodaje v smeri zagotovitve hitrejšega in učinkovitejšega pregona gospodarskega kriminala in korupcije**

Novela Zakona o kazenskem postopku ZKP-N, ki je bila sprejeta marca 2019, predstavlja najbolj obsežno spremembo Zakona o kazenskem postopku od njegove uveljavitve dalje. Med drugim je posegla tudi na področje prikritih preiskovalnih ukrepov, torej ukrepov, ki najbolj invazivno posežejo v zasebnost posameznika, hkrati pa pridejo v poštev zlasti pri pregonu najtežjih oblik kriminalitete.

Uvedeno je bilo novo pooblastilo uporabe IMSI lovilcev, ki bo policiji omogočilo identificiranje mobilnih telefonskih številk zlasti v primerih, ko storilci hitro menjajo predplačniške pakete. Predvidena je možnost zamrznitve prometnih in podobnih elektronskih podatkov, ki bo državnim tožilcem in policiji omogočala, da še pred pridobitvijo sodne odredbe preprečijo uničenje podatkov, pomembnih za preiskavo kaznivega dejanja.

Nadalje je bilo, upoštevajoč ustavno-sodno prakso, ustrezneje urejeno pridobivanje prometnih podatkov, in sicer tako, da je jasno določeno, kdaj je potrebna sodna odredba, katere podatke pa lahko državni tožilci oziroma policija pridobijo sami. Smiselno enako je bilo urejeno tudi pridobivanje bančnih podatkov. Z novelo je bilo preprečeno, da bi se prehitro uničilo gradivo iz prikritih preiskovalnih ukrepov, kot se je to v preteklosti zgodilo v nekaterih javno odmevnih primerih, v katerih je bil pregon posledično neuspešen. Nenazadnje je bilo z novelo ZKP-N poseženo tudi v ureditev posameznih preiskovalnih dejanj.

V Zakonu o kazenskem postopku sedaj jasno piše, da lahko državni tožilec predlaga izvedbo večjega števila posameznih preiskovalnih dejanj, ni torej dolžan vedno predlagati sodne preiskave. Poleg tega je bilo olajšano sodno združevanje tistih zadev, ki jih je smiselno obravnavati skupaj, hkrati pa so se specializirani oddelki na sodišču razbremenili zadev, katerih obravnava ne bi bila smotrna. S prenosom odločanja iz t.i. izvenobravnavnega senata na t.i. izvenobravnavnega sodnika so bila kadrovsko razbremenjena prvostopenjska sodišča. Poenostavljen je postopek na drugi stopnji, vrhovnemu sodišču pa je omogočeno, da pri očitno neutemeljenih izrednih pravnih sredstvih (zahtevah za varstvo zakonitosti) izda odločbo s skrajšano obrazložitvijo.

Vsi navedeni ukrepi bodo prispevali k hitrejšemu obravnavanju zadev oziroma pospešitvi postopkov, vključno s pregonom gospodarskega kriminala in korupcije. Dodatno velja izpostaviti, da mora postopek v primerih gospodarskega kriminala že glede na veljavno ureditev trajati najkrajši potrebni čas, izpostavljena je dolžnost vseh organov, ki sodelujejo v kazenskem postopku, da postopajo posebno hitro.

Državni zbor RS je na seji 28. 5. 2019 sprejel Zakon o spremembah in dopolnitvah Zakona o državnem tožilstvu (ZDT-1C; uradni list RS, št. 36/2019), ki je začel veljati 22. 6. 2019. Cilj je bil doseči skladnost, zakonitost in izvršljivost Uredbe sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT – v angleškem besedilu European Public Prosecutor's Office, t.i. EPPO) s slovenskim pravnim redom.

ZDT-1C temelji na ustaljenih načelih sodelovanja v kazenskih zadevah med pristojnimi organi držav članic Evropske unije in sodelovanja z institucijami Evropske unije ter vsebinsko ne spreminja temeljnih organizacijskih in procesnih določb veljavne ureditve ZDT-1 in kaznovalnega prava. Na sistemski ravni ureja statusna vprašanja, ki se nanašajo na pogoje in postopek imenovanja, pravice in položaj evropskih delegiranih tožilcev in evropskega tožilca.

Evropski delegirani tožilci bodo pri preiskovanju in pregonu kaznivih dejanj iz pristojnosti EJT v Republiki Sloveniji delovali izključno v imenu in za račun EJT, zato jim Uredba 2017/1939/EU podeljuje funkcionalno in pravno neodvisen status, ki se razlikuje od statusa, ki ga ima državni tožilec na podlagi zakona in Ustave RS.

Vzpostavitev urada EJT je po Uredbi 2017/1939/EU vezana na tri letno prehodno obdobje po začetku njene veljavnosti. EJT bo prevzelo naloge preiskave in pregona, ki so mu dodeljene z Uredbo 2017/1939/EU, z dnem, ki ga bo s posebnim sklepom določila Evropska komisija. Časovnico, po kateri bo EJT prevzelo naloge po tej uredbi, Uredba 2017/1939/EU veže na največ tri leta po dnevu začetka njene veljavnosti (20. novembra 2017), torej ne pred 20. novembrom 2020. Preostale določbe zakona, ki se nanašajo na postopek imenovanja, pravice in položaj evropskih delegiranih tožilcev in evropskega tožilca so statusne narave, za katere navedeno prehodno obdobje ne velja, saj omogočajo pravno formalno ustanovitev EJT.

Upoštevaje določbo 74. člena Zakona o državni upravi, ki določa obliko seznanjanja javnosti o začetku delovanja organa Evropske unije, bo minister z naznanilom, ki se objavi v Uradnem listu Republike Slovenije seznanil javnost z odločitvijo o začetku delovanja EJT, ki učinkuje neposredno. Naznanilo bo posredovano v objavo takoj po prejemu obvestila o začetku delovanja EJT. V devetih mesecih od objave naznanila o začetku delovanja EJT bo ministrstvo poročalo Državnemu zboru o poteku postopkov za imenovanje evropskega tožilca in evropskega delegiranega tožilca.

V Uradnem listu RS, št. 51 z dne 16. 8. 2019 je bil objavljen javni poziv državnim tožilcem k vložitvi kandidatur za uvrstitev na listo kandidatov za imenovanje evropskega tožilca. Državnotožilski svet je po pridobljenem predhodnem mnenju generalnega državnega tožilca oblikoval listo kandidatov za imenovanje evropskega tožilca, s katero se je seznanila Vlada RS in pooblastila Ministrstvo za pravosodje, da posreduje listo kandidatov pristojni instituciji Evropske unije, kar je ministrstvo že izvedlo.

* **Zagotavljanje mentoriranja in svetovanja preko vavčerjev (enostavne pomoči manjših vrednosti)**

Ministrstvo za gospodarski razvoj in tehnologijo je skupaj s Slovenskim podjetniškim skladom v letu 2019 razvilo in v septembru 2019 pričelo z uporabo aplikacije za oddajo vlog na javne pozive (t.i. vavčerje) za različne vsebine (digitalizacija, internacionalizacija, intelektualna lastnina, itd.). Vsem podjetjem je tako omogočena elektronska oddaja vloge.

Digitalizacija postopka oddaje vloge ta omogoča enostavno in hitro oddajo vloge preko spletnega elektronskega obrazca, podjetniku pa prihrani čas in prekomerno administrativno delo s pripravo in oddajo vloge. Novi elektronski portal zagotavlja, da se določeni podatki avtomatsko uvozijo iz javnih baz podatkov in so tako podjetja razbremenjena tudi z vpisovanjem le-teh. Novi elektronski portal v celoti podpira tudi elektronsko oddajo zahtevkov za izplačilo. Z vpeljanim elektronskim načinom oddaje zahtevkov je posledično tudi obravnava vlog hitrejša.

* **Vpeljava enotne vozovnice za vse udeležence v javnem potniškem prometu**

V letu 2019 je Vlada RS sprejela Uredbe o načinu izvajanja GJS javni linijski prevoz potnikov v notranjem cestnem prometu, o koncesiji te javne službe in ureditvi sistema enotne vozovnice (Uradi list rs 29/19). Ministrstvo za infrastrukturo je na podlagi tega v sodelovanju s koncesionarji, ki izvajajo gospodarsko javno službo linijskih prevozov potnikov, 1. junija 2019 uvedlo enotno vozovnico javnega potniškega prometa in 18 hitrih linij avtobusov. 1. 6. 2019 in 1. 8. 2019 so bile uvedene neimenske dnevne, tedenske, mesečne in letne enotne vozovnice za vse skupine potnikov. S 1.1.2020 pa so bile uvedene tudi imenske mesečne in letne enotne vozovnice s količnikom 26 enkratnih voženj. Temu je bil prilagojen tudi informacijski sistem IJPP.

Z enotno vozovnico lahko potniki na določeni relaciji potujejo večkrat dnevno z vsemi vrstami in izvajalci javnega prevoza. S 15 novimi hitrimi linijami avtobusov med Ljubljano in večjimi slovenskimi kraji in pohitritvijo treh obstoječih linij je na voljo 82 novih avtobusnih povezav brez postankov med potjo. Tako 4.000 potnikom na dan omogočamo, da potujejo s skoraj enako hitrostjo, kot je hitrost potovanja z osebnim avtomobilom. Potniki lahko vse vrste enotne vozovnice uporabijo na vseh vrstah javnega prevoza in pri vseh prevoznikih, ki vozijo na relaciji, za katero je enotna vozovnica kupljena.

Enotne vozovnice je potrebno kupiti v predprodaji in jo naložiti na kartico IJPP ali eno izmed kartic, ki imajo enake značilnosti kot kartica IJPP in naloženo aplikacijo IJPP (npr. kartice Urbana, Nomago, SŽ). Na kartico Urbana je prodaja možna, če se na kartico naloži aplikacija IJPP (Inicializacija). Inicializacija se izvede na vseh prodajnih mestih LPP in na mestih njihovih pogodbenih partnerjev (Avtobusna postaja Ljubljana, PAV Vrhnika). Tako bo potovanje po Sloveniji močno olajšano tudi tistim, ki javni prevoz potrebujejo občasno.

# 3. PREGLED NOVO DODANIH UKREPOV

Napredek stanja realizacije ukrepov in posledično prepoznana dodana vrednost Enotne zbirke ukrepov za spremljanja dela ministrstev se kaže v sprotnem dodajanju novih ukrepov v aplikacijo Enotna zbirka ukrepov. Na podlagi rednih letnih poročil stanja realizacije je zaznano vsakoletno povečevanje števila novih ukrepov, ki vplivajo na boljšo zakonodajno in poslovno okolje. Ukrepi so dodani na podlagi predhodnega soglasja pristojnega ministrstva. Izvor ukrepov je iz pobud tako državljanov in posameznih poslovnih subjektov preko portala STOP Birokraciji, kot tudi dokumentov s predlogi posameznih gospodarskih združenj.

V letu 2019 se je Enotna zbirka ukrepov dopolnila z 32 novimi ukrepi, ki so bili dodani na podlagi sprejetih pobud na portalu STOP Birokraciji, sprejetih predlogov iz dokumenta Zahteve Slovenske obrti in podjetništva 2019 in predlogov Trgovinske zbornice Slovenije. Vlada RS je prav tako julija 2019 potrdila Akcijski načrt za izboljšanje postopka načrtovanja, priprave, sprejemanja in vrednotenja učinkov zakonodaje 2019–2022 (21 ukrepov), pri tem pa sprejela sklep, da se ukrepi iz akcijskega načrta uvrstijo in dodajo v Enotno zbirko ukrepov.

V tabeli 2 je seznam novo dodanih ukrepov po ministrstvih in viru. Na seznam niso dodani ukrepi iz Akcijskega načrta za izboljšanje postopka načrtovanja, priprave, sprejemanja in vrednotenja učinkov zakonodaje 2019–2022, saj so bili s strani Vlade RS sprejeti s posebnim sklepov v juliju 2019.

**Tabela št. 2: Pregled novo dodanih ukrepov v letu 2019**

|  |  |  |
| --- | --- | --- |
| naziv ukrepa | VIR UKREPA | odgovorni resor |
| Poenostavitve na področju dodeljevanja in nadaljnjega prejemanja državnih štipendij | Portal STOP Birokraciji | MDDSZ |
| Sprememba Zakona o davku na motorna vozila | Trgovinska zbornica Slovenije | MzI |
| Odprava dodatnega davka na motorna vozila | Trgovinska zbornica Slovenije | MzI |
| Vzpostavitev informacijske rešitve za izdajo papirne listine Potrdilo o upravičeni zadržanosti od dela v elektronski obliki, eBOL | Portal STOP Birokraciji | MZ |
| Stanodajalec lahko neposredno elektronsko prijavi in odjavi začasno prebivališče posameznikov v registru stalnega prebivalstva | Portal STOP Birokraciji | MNZ |
| Zakon o spremembah in dopolnitvah Zakona o delovnih razmerjih glede izvršite disciplinske sankcije in dodatka na delo na praznike | Zahteve slovenske obrti in podjetništva 2019 | MDDSZ |
| Zagotoviti osnovno zdravstveno varstvo vsakomur | Zahteve slovenske obrti in podjetništva 2019 | MZ |
| Sprejem novega zakona za najem poslovnih prostorov | Zahteve slovenske obrti in podjetništva 2019 | MOP |
| Obvezno usposabljanje voznikov | Zahteve slovenske obrti in podjetništva 2019 | MzI |
| Slovenski javni elektronski arhiv (e-ARH.si) | Portal STOP Birokraciji | MK |
| Poenostavitev postopka zaprtja s .p. | Portal STOP Birokraciji | MGRT |

V vladnem gradivu se z navedenimi novi ukrepi, do katerih so se posamezni resorji že opredelili, da so smiselni za uvrstitev v Enotno zbirko ukrepov z vidika razbremenjevanja poslovnih subjektov ali državljanov, seznanja Vlado Republike Slovenije.

# 4. PREGLED REALIZACIJE PRIORITETNIH UKREPOV

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| V letu 2016 je Vlada RS potrdila, da se Enotna zbirka ukrepov dopolni tudi s 25 prioritetnimi ukrepi, pri čemer jih je trenutno 16 realiziranih, medtem ko se pri 9 ukrepih izvajajo zaključne aktivnostih za njihovo realizacijo. Med delno realiziranimi so določeni pomembni ukrepi, ki imajo zaradi svoje kompleksnosti daljši rok za izvedbo. Tabela št. 3 prikazuje stanje realizacije prioritetnih ukrepov na dan 31. 12. 2019.**Graf št. 4: Spremljanje napredka realizacije prioritetnih ukrepov, 31. 12. 2019** **Tabela št. 3: Stanje realizacije prioritetnih ukrepov, 31. 12. 2019**

|  |  |  |  |  |  |
| --- | --- | --- | --- | --- | --- |
| Realizirani  | Realizirani v % | Delno realizirani  | Delno realizirani v % | Nerealizirani  | Nerealizirani v % |
| 16 | 64 % | 9 | 36% | 0 | 0% |

Ocenjujemo, da je trenutno stanje na realizaciji zgolj prioritetnih ukrepov primerno, saj je realiziranih 64 % predvidenih ukrepov, na 36 % se izvajajo predvidene aktivnosti za realizacijo. Pomembno je izpostaviti, da so se v preteklem letu aktivnosti pričele izvajati na vseh prioritetnih ukrepih, tudi tistih, ki so bili pred tem še v stanju nerealizacije. |   |

**Tabela št. 4: Podroben pregled realizacije prioritetnih ukrepov na dan 13. 12. 2019**

|  |  |  |  |
| --- | --- | --- | --- |
| naziv ukrepa | odgovorni resor | ROK realizacije | status realizacije |
| Priznavanje teoretičnega dela izpita pri pridobivanju novih kategorij vozniškega izpita | **MzI** | 1.2.2017 | realizirano |
| Zakonska ureditev prevoza pokvarjenih in poškodovanih vozil z avtoceste | **MzI** | 1.3.2017 | realizirano |
| Priprava nove prostorske in gradbene zakonodaje | **MOP** | 30.4.2017 | realizirano |
| Ureditev sistema zdravstvenega varstva in zdravstvenega zavarovanja | **MZ** | 31.12.2019 | v fazi realizacije |
| Vzpostavitev Sistema SPOT, Slovenska poslovna točka | **MGRT** | 16.9.2017 | realizirano |
| Zagotovitev bolj usklajenega in ciljnega pridobivanja in razvoja znanja in inovacij ter prenosa v kmetijsko prakso s prenovo organiziranosti javnih služb v kmetijstvu | **MKGP** | 1.12.2017 | realizirano |
| Ustanovitev probacijske službe | **MP** | 1.12.2017 | realizirano |
| Spremembe Zakona o žičniških napravah v smeri odprave administrativnih ovir | **MzI** | 31.5.2019 | v fazi realizacije |
| Spodbujanje novih tujih neposrednih investicij s pripravo javnih razpisov za kapitalske vstope tujih investitorjev v Republiko Slovenijo | **MGRT** | 1.12.2017 | realizirano |
| Ureditev področja koncesij v zdravstvu | **MZ** | 31.12.2017 | realizirano |
| [Liberalizacija cen naftnih derivatov](http://www.enotnazbirkaukrepov.gov.si/realizacija-ukrepov/naloga/859)  | **MGRT** | 31.12.2019 | realizirano |
| Skupno javno naročanje zdravil, medicinskih pripomočkov in opreme | **MZ** | 31.12.2017 | realizirano |
| Poglabljanje delovanja gospodarske diplomacije | **MZZ** | 31.12.2017 | realizirano |
| Prenova ureditve zelenega javnega naročanja | **MJU** | 31.12.2020 | v fazi realizacije |
| Prenova sistema pravnega varstva v javnem naročanju in priprava izhodišč za ureditev sistema | **MJU** | 31.12.2017 | realizirano |
| Vzpostavitev davka na nepremičnine s sprejemom novega zakona | **MF** | 1.1.2020 | v fazi realizacije |
| Sprememba zakonodaje v smeri zagotovitve hitrejšega in učinkovitejšega pregona gospodarskega kriminala in korupcije | **MP** | 31.12.2019 | realizirano |
| Izboljšanje informatiziranosti pravosodnih organov in njihova večja transparentnost | **MP** | 31.12.2019 | v fazi realizacije |
| Spodbujanje investicij v ohranjanje in obnovo kulturne dediščine (spodbujanje MSP, gradbeništva, pozitiven vpliv na kulturni turizem, ohranjanje tradicionalnih znanj in veščin) - izvedba spomeniškovarstvenega razpisa | **MK** | 31.10.2018 | realizirano |
| Sprejem akcijskega načrta Izobraževanje za gospodarstvo | **MIZŠ** | 31.12.2020 | v fazi realizacije |
| Center znanosti | **MIZŠ** | 31.12.2022 | v fazi realizacije |
| Boljša uprava - izvajanje projekta STOP birokraciji | **MJU** | 31.12.2022 | v fazi realizacije |
| Enotna poslovna točka (EPT): Izvedba popisov vseh vstopnih pogojev ter njihova objava na svetovnem spletu | **MJU** | 31.12.2022 | v fazi realizacije |
| Spodbujanje vlaganj v avdiovizualno produkcijo na način refundacije oz. denarnih povračil za tuje produkcije, ki se bodo izvajale na ozemlju RS in ki bodo izkazale porabo na ozemlju RS | **MK** | 22.1.2017 | realizirano |
| [Znižanje stroškov davčne izvršbe](http://www.enotnazbirkaukrepov.gov.si/realizacija-ukrepov/ukrep/598) |  **MF** | 31.01.2017 | realizirano |

# 5. PREGLED REALIZACIJE UKREPOV PO MINISTRSTVIH

V zadnjem poročevalskem obdobju so ministrstva v primerjavi s preteklim obdobjem na novo realizirala 24 ukrepov. V smeri realizacije so se aktivnosti na novo pričele izvajati na 6 ukrepih. Število ukrepov, kjer se aktivnosti še niso začele, ostaja enako, in sicer na 12 ukrepih. Stanje realizacije ukrepov po ministrstvih je prikazano v tabeli 5.

**Tabela št. 5: Število ukrepov glede na stanje realizacije po ministrstvih na dan 31. 12. 2019**

|  |  |  |  |  |  |  |  |
| --- | --- | --- | --- | --- | --- | --- | --- |
| Ministrstvo | Število ukrepov | Realizirani ukrepi | Realizirani v % | Delno realizirani ukrepi | Delno realizirani v % | Nerealizirani ukrepi | Nerealizirani v % |
| MGRT | 81 | 63 | 77,78% | 17 | 20,99% | 1 | 1,23% |
| MOP | 60 | 43 | 71,67% | 17 | 28,33% | 0 | 0,00% |
| MDDSZ | 47 | 36 | 76,60% | 7 | 14,89% | 4 | 8,51% |
| MF | 43 | 35 | 81,40% | 8 | 18,60% | 0 | 0,00% |
| MJU | 35 | 18 | 51,43% | 15 | 42,86% | 2 | 5,71% |
| MzI | 32 | 24 | 75,00% | 8 | 25,00% | 0 | 0,00% |
| MKGP | 23 | 20 | 86,96% | 3 | 13,04% | 0 | 0,00% |
| MZ | 22 | 12 | 54,55% | 7 | 31,82% | 3 | 13,64% |
| MIZS | 22 | 13 | 59,09% | 9 | 40,91% | 0 | 0,00% |
| MP | 19 | 13 | 68,42% | 6 | 31,58% | 0 | 0,00% |
| SVZ | 15 | 0 | 0,00% | 6 | 40,00% | 9 | 60,00% |
| SVRK | 11 | 10 | 90,91% | 1 | 9,09% | 0 | 0,00% |
| MNZ | 9 | 9 | 100,00% | 0 | 0,00% | 0 | 0,00% |
| GSV | 8 | 0 | 0,00% | 5 | 62,50% | 3 | 37,50% |
| MK | 6 | 3 | 50,00% | 3 | 50,00% | 0 | 0,00% |
| MZZ | 2 | 2 | 100,00% | 0 | 0,00% | 0 | 0,00% |
| MO | 1 | 0 | 0,00% | 0 | 0,00% | 1 | 100,00% |
| SURS | 0 | 0 | 0,00% | 0 | 0,00% | 0 | 0,00% |

\*Poudariti je potrebno, da se ukrepi po posameznih ministrstvih obravnavajo nekoliko prilagojeno, saj je lahko za realizacijo ukrepov odgovornih več ministrstev hkrati, kar pomeni, da se določeni ukrepi v tabeli štejejo pri vsakem ministrstvu in se njihovo število posledično v seštevku v zgorni tabeli poveča.

 **Graf št. 5: Pregled števila ukrepov po posameznih ministrstvih**

Pri nekaterim organih je odstotek še nerealizairanih ukrepov nekoliko višji, kar je pa posledica sveže sprejetih ukrepov iz Akcijski načrt za izboljšanje postopka načrtovanja, priprave, sprejemanja in vrednotenja učinkov zakonodaje 2019–2022 oziroma imajo nekateri ukrepi daljši predviden rok za realizacijo in se aktivnosti še niso pričele.

# 6. PREGLED REALIZACIJE UKREPOV PO VIRIH

Enotna zbirka ukrepov se nenehno dopolnjuje z novimi ukrepi iz različnih dokumentov, kot povzeto v tabeli, kot tudi s pomočjo prejetih pobud preko spletne strani STOP Birokraciji.

V nadaljevanju so v spodnji tabeli zbrani podatki o številu sprejetih ukrepov v Enotni zbirki ukrepov z vidika predlagateljev ter njihova trenutna stopnja realizacije po enajstem poročevalskem obdobju.

**Tabela št. 6: Število ukrepov po dokumentih uvrščenih v Enotno zbirko ukrepov, 31. 12. 2019**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **Zaveza** | **Število ukrepov** | **Realizirani ukrepi** | **Realizirani v %** | **Delno realizirani ukrepi** | **Delno realizirani v %** | **Nerealizirani ukrepi** | **Nerealizirani v %** |
| Akt za mala podjetja/Načela SBA | 136 | 115 | 84,56% | 20 | 14,71% | 1 | 0,74% |
| STOP birokraciji | 105 | 93 | 88,57% | 11 | 10,48% | 1 | 0,95% |
| Zahteve slovenske obrti in podjetništva | 41 | 38 | 92,68% | 2 | 4,88% | 1 | 2,44% |
| Agenda 46+ | 39 | 37 | 94,87% | 2 | 5,13% | 0 | 0,00% |
| Manifest industrijske politike | 25 | 17 | 68,00% | 8 | 32,00% | 0 | 0,00% |
| Ovire za TNI | 24 | 24 | 100,00% | 0 | 0,00% | 0 | 0,00% |
| Agenda MG | 21 | 20 | 95,24% | 0 | 0,00% | 1 | 4,76% |
| Akcijski načrt za izboljšanje postopka načrtovanja, priprave in vrednotenja učinkov zakonodaje | 21 | 0 | 0,00% | 8 | 38,10% | 13 | 61,90% |
| Prioritetni ukrepi | 20 | 12 | 60,00% | 8 | 40,00% | 0 | 0,00% |
| Obvladovanje sive ekonomije v RS | 19 | 19 | 100,00% | 0 | 0,00% | 0 | 0,00% |
| Pogodba med delom in kapitalom | 18 | 17 | 94,44% | 1 | 5,56% | 0 | 0,00% |
| Paket ukrepov za spodbujanje gospodarstva | 17 | 16 | 94,12% | 1 | 5,88% | 0 | 0,00% |
| Kisik za gospodarstvo | 17 | 15 | 88,24% | 2 | 11,76% | 0 | 0,00% |
| Akcijski načrt "Slovenija - dežela zagonskih podjetij (startupov)" | 17 | 7 | 41,18% | 10 | 58,82% | 0 | 0,00% |
|  DigitAgenda 2016 | 16 | 8 | 50,00% | 8 | 50,00% | 0 | 0,00% |
| Zahteve Slovenske obrti in podjetništva 2017 | 10 | 3 | 30,00% | 5 | 50,00% | 2 | 20,00% |
| Zahteve Slovenske obrti in podjetništva 2018 | 10 | 4 | 40,00% | 3 | 30,00% | 3 | 30,00% |
| Trgovinska zbornica Slovenije | 9 | 6 | 66,67% | 3 | 33,33% | 0 | 0,00% |
| Zahteve slovenske obrti in podjetništva 2019 | 5 | 0 | 0,00% | 5 | 100,00% | 0 | 0,00% |
| Mala DigitAgenda 2017 | 3 | 2 | 66,67% | 1 | 33,33% | 0 | 0,00% |

\*Poudariti je potrebno, da se ukrepi glede na dokumente, na podlagi katerih so uvrščeni v Enotno zbirko ukrepov, obravnavajo nekoliko prilagojeno, saj lahko en ukrep hkrati izpolnjuje zaveze iz različnih dokumentov, posledično se določeni ukrepi v tabeli štejejo pri vsaki zavezi posebej in se njihovo število posledično v seštevku v zgorni tabeli poveča.

V povezavi z učinkovitejšo realizacijo ukrepov se je v preteklem obdobju v smeri realizacije ukrepov intenzivno sodelovalo z državnim sekretarjem iz kabineta predsednika Vlade g. Francem Veselom. Tudi v prihodnje se načrtujejo redni bilateralni sestanki z ministrstvi. Glede na pretekle izkušnje je tak način dela doprinesel pozitivne učinke tako pri uspešnejših in hitrejših začetkih izvajanj aktivnosti, pri boljšem medresorskem sodelovanju kot tudi pri hitrejši in uspešnejši končni realizaciji ukrepov.

7. PREGLED REALIZACIJE UKREPOV PO OBČINAH

Vlada Republike Slovenije je januarja 2015 sprejela sklep, da pripravi predloge sprememb predpisov, ki se nanašajo na znižanje stroškov delovanja občin oz. odpravo administrativnih ovir ter pooblastila Ministrstvo za javno upravo, da koordinira aktivnosti in spremlja napredek. Pretežni del predlogov sprememb predpisov so predlagala združenja občin. Vlada je naložila pristojnim ministrstvom, da se do predlogov opredelijo ter da tudi sama predložijo dodatne predloge rešitev za znižanje stroškov za delovanje občin in odpravo ugotovljenih administrativnih ovir. Enotna zbirka ukrepov omogoča pregled nad uresničevanjem dogovorjenega nabora sprememb predpisov, ki predstavljao skupno 32 ukrepov in imajo pozitivne finančne učinke za občinske proračune ter odpravljajo administrativne ovire.

Na nivoju realizacije ukrepov za javno finančne prihranke občin je realiziranih 29 ukrepov, delno realiziranan je 1 ukrep, aktivnosti pa se še niso pričele na 2 ukrepih.

**Graf št. 6: Pregled realizacije ukrepov za javno finančne prihranke občin, 31. 12. 2019**

Dne 31. 1. 2019 je Vlada RS ustanovila delovno skupino za pripravo predlogov sprememb zakonodaje, ki bo zmanjšala stroške občin in imenovala člane skupine in njihove namestnike. Medresorska delovna skupina je Vladi Republike Slovenije v tem letu že podala vmesno poročilo o stanju realizacije, ki ga bo Vlada obravnavala predvidoma marca 2020. Enotna zbirka ukrepov se bo v delu za občine posodobila po obravnavi poročila na Vladi.

# 8. SPLOŠNE UGOTOVITVE OB 12. POROČANJU

Po pregledu rezultatov tokratnega poročevalskega obdobja ugotavljamo primeren napredek pri dvigu realizacije začrtanih ukrepov. Kljub dejstvu, da se Enotna zbirka ukrepov nenehno dopolnjuje z novimi ukrepi, se je stanje realiziranih ukrepov dvignilo na 72,3 %, pri čemer je na novo realiziranih 24 ukrepov.

Primerjava napredka glede na predhodna poročanja o stanju realizacije ukrepov kaže, da je le-ta viden in vzpodbuden, saj se Enotna zbirka ukrepov redno dopolnjuje z novimi ukrepi, obenem pa se povečuje realizacija začrtanih ukrepov. Prav tako se povečuje število ukrepov, pri katerih resorji izvajajo aktivnosti v smeri njihove realizacije, hrati pa število ukrepov, kjer se aktivnosti za realizacijo še niso začele, ostaja enako.

Predvsem na ukrepih, ki imajo rok za realizacijo v letu 2020, je zaznati povečano število aktivnosti v smeri realizacije. Na spomladanskih bilateralnih sestankih bomo skupaj s pristojnimi ministrstvi tem ukrepov namenili še posebno pozornost, v smeri iskanja dodatnih rešitev za pospešitev realizacije. V kolikor bo pri posameznih ukrepih zaznati, da realno niso izvedljivi se bo podal predlog za njihovo črtanje.

Ocenjujemo, da je k boljši realizaciji zastavljenih ukrepov v primerjavi s preteklimi poročevalskimi obdobji, pripomoglo povečano zavedanje o pomenu realizacije teh ukrepov, ki državljanom oziroma podjetjem olajša poslovanje z državo oziroma nudi nove priložnosti. K temu so pripomogli tudi številni bilateralni sestanki na ravni Ministrstva za javno upravo s koordinatorji na drugih ministrstvih, ki izkazujejo veliko zavzetost za doseganje zastavljenih aktivnosti, kar nam daje pozitivno popotnico tudi za v prihodnje.